CELEX: 32007D0457
Language: mt
Date: 2007-06-21 00:00:00
Title: 2007/457/KE: Deċiżjoni tal-Kummissjoni tal- 21 ta’ Ġunju 2007 li temenda d-Deċiżjonijiet 2001/689/KE, 2002/739/KE, 2002/740/KE, 2002/741/KE u 2002/747/KE sabiex ittawwal il-validità tal-kriterji ekoloġiċi għall-għoti ta’ l-ekotikketta Komunitarja għal ċerti prodotti (notifikata taħt id-dokument numru C(2007) 3128) Test b’relevanza għaż-ŻEE

3.7.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 173/29
            
         DEĊIŻJONI TAL-KUMMISSJONI
   tal-21 ta’ Ġunju 2007
   li temenda d-Deċiżjonijiet 2001/689/KE, 2002/739/KE, 2002/740/KE, 2002/741/KE u 2002/747/KE sabiex ittawwal il-validità tal-kriterji ekoloġiċi għall-għoti ta’ l-ekotikketta Komunitarja għal ċerti prodotti
   (notifikata taħt id-dokument numru C(2007) 3128)
   (Test b’relevanza għaż-ŻEE)
   (2007/457/KE)
   IL-KUMMISSJONI TAL-KOMUNITAJIET EWROPEJ
   Wara li kkunsidrat it-Trattat li jistabbilixxi l-Komunitajiet Ewropej,
   Wara li kkunsidrat ir-Regolament (KE) Nru 1980/2000 tal-Parlament Ewropew u tal-Kunsill tas-17 ta’ Lulju 2000 dwar skema riveduta għall-għoti ta’ l-ekotikketta Komunitarja (1), u b’mod partikolari t-tieni subparagrafu ta’ l-Artikolu 6(1) tiegħu,
   Wara li kkonsultat mal-Bord ta’ l-Itikkettjar Ekoloġiku ta’ l-Unjoni Ewropea,
   Billi:
   
               (1)
            
            
               Il-kriterji ekoloġiċi stipulati fid-Deċiżjoni tal-Kummissjoni 2001/689/KE tat-28 ta’ Awwissu 2001 li tistabbilixxi l-kriterji ekoloġiċi għall-għoti ta’ l-ekotikketta Komunitarja għall-magni tal-ħasil tal-platti (2) jiskadu fit-28 ta’ Awwissu 2007.
            
         
               (2)
            
            
               Id-Deċiżjoni tal-Kummissjoni 2002/739/KE tat-3 ta’ Settembru 2002 li tistabbilixxi kriterji ekoloġiċi riveduti għall-għoti ta’ l-ekotikketta Komunitarja għaż-żebgħa u verniċ ta’ ġewwa u li temenda d-Deċiżjoni 1999/10/KE (3) tiskadi fil-31 ta’ Awwissu 2007.
            
         
               (3)
            
            
               Id-Deċiżjoni tal-Kummissjoni 2002/740/KE tat-3 ta’ Settembru 2002 li tistabbilixxi kriterji ekoloġiċi riveduti għall-għoti ta’ l-ekotikketta Komunitarja għas-saqqijiet u li temenda d-Deċiżjoni 1998/634/KE (4) tiskadi fil-31 ta’ Awwissu 2007.
            
         
               (4)
            
            
               Id-Deċiżjoni tal-Kummissjoni 2002/741/KE ta’ l-4 ta’ Settembru 2002 li tistabbilixxi kriterji ekoloġiċi riveduti għall-għoti ta’ l-ekotikketta Komunitarja għall-karta għall-ikkuppjar u karta grafika u li temenda d-Deċiżjoni 1999/554/KE (5) tiskadi fil-31 ta’ Awwissu 2007.
            
         
               (5)
            
            
               Il-kriterji ekoloġiċi stipulati fid-Deċiżjoni tal-Kummissjoni 2002/747/KE tad-9 ta’ Settembru 2002 li tistabbilixxi l-kriterji ekoloġiċi għall-għoti ta’ l-ekotikketta Komunitarja għall-bozoz ta’ l-elettriku u li temenda d-Deċiżjoni 1999/568/KE (6) jiskadu fil-31 ta’ Awwissu 2007.
            
         
               (6)
            
            
               B’konformità mar-Regolament (KE) Nru 1980/2000, saret reviżjoni f’waqtha tal-kriterji ekoloġiċi, kif ukoll tar-rekwiżiti korrispondenti ta’ evalwazzjoni u verifikazzjoni, stabbiliti minn dawk id-Deċiżjonijiet.
            
         
               (7)
            
            
               Fid-dawl tar-reviżjoni ta’ dawk il-kriterji u rekwiżiti, fil-ħames każijiet kollha ikun xieraq li l-perjodu ta’ validità tal-kriterji ekoloġiċi u r-rekwiżiti jiġi mtawwal għal perjodu ta’ 18-il xahar.
            
         
               (8)
            
            
               Peress li l-obbligu ta’ reviżjoni prevista fir-Regolament (KE) Nru 1980/2000 huwa limitat biss għall-kriterji ekoloġiċi u għar-rekwiżiti ta’ evalwazzjoni u verifikazzjoni, jaqbel li d-Deċiżjonijiet 2001/689/KE, 2002/739/KE, 2002/740/KE, 2002/741/KE u 2002/747/KE jibqgħu fis-seħħ.
            
         
               (9)
            
            
               Għalhekk, id-Deċiżjonijiet 2001/689/KE, 2002/739/KE, 2002/740/KE 2002/741/KE u 2002/747/KE għandhom jiġu emendati skond dan.
            
         
               (10)
            
            
               Il-miżuri previsti f’din id-Deċiżjoni huma skond l-opinjoni tal-Kumitat imwaqqaf bl-Artikolu 17 tar-Regolament (KE) Nru 1980/2000,
            
         ADOTTAT DIN ID-DEĊIŻJONI:
   Artikolu 1
   L-Artikolu 3 tad-Deċiżjoni 2001/689/KE hu mibdul b’dan li ġej:
   
      “Artikolu 3
      Il-kriterji ekoloġiċi għall-grupp ta’ prodotti tal-magni tal-ħasil tal-platti, kif ukoll ir-rekwiżiti korrispondenti ta’ evalwazzjoni u verifikazzjoni, se jibqgħu validi sat-28 ta’ Frar 2009.”
   
   Artikolu 2
   L-Artikolu 5 tad-Deċiżjoni 2002/739/KE hu mibdul b’dan li ġej:
   
      “Artikolu 5
      Il-kriterji ekoloġiċi għall-grupp ta’ prodotti taż-żebgħa u verniċ ta’ ġewwa, kif ukoll ir-rekwiżiti korrispondenti ta’ evalwazzjoni u verifikazzjoni, se jibqgħu validi sat-28 ta’ Frar 2009.”
   
   Artikolu 3
   L-Artikolu 5 tad-Deċiżjoni 2002/740/KE hu mibdul b’dan li ġej:
   
      “Artikolu 5
      Il-kriterji ekoloġiċi għall-grupp ta’ prodotti tas-saqqijiet, kif ukoll ir-rekwiżiti korrispondenti ta’ evalwazzjoni u verifikazzjoni, se jibqgħu validi sat-28 ta’ Frar 2009.”
   
   Artikolu 4
   L-Artikolu 5 tad-Deċiżjoni 2002/741/KE hu mibdul b’dan li ġej:
   
      “Artikolu 5
      Il-kriterji ekoloġiċi għall-grupp ta’ prodotti tal-karta għall-ikkuppjar u karta grafika, kif ukoll ir-rekwiżiti korrispondenti ta’ evalwazzjoni u verifikazzjoni, se jibqgħu validi sat-28 ta’ Frar 2009.”
   
   Artikolu 5
   L-Artikolu 5 tad-Deċiżjoni 2002/747/KE hu mibdul b’dan li ġej:
   
      “Artikolu 5
      Il-kriterji ekoloġiċi għall-grupp ta’ prodotti tal-bozoz ta’ l-elettriku, kif ukoll ir-rekwiżiti korrispondenti ta’ evalwazzjoni u verifikazzjoni, se jibqgħu validi sat-28 ta’ Frar 2009.”
   
   Artikolu 6
   Din id-Deċiżjoni hija indirizzata lill-Istati Membri.
   
      Magħmul fi Brussell, 21 ta’ Ġunju 2007.
      
         
            Għall-Kummissjoni
         
         Stavros DIMAS
         
            Membru tal-Kummissjoni
         
      
   
   
      (1)  ĠU L 237, 21.9.2000, p. 1.
   
      (2)  ĠU L 242, 12.9.2001, p. 23. Id-Deċiżjoni kif emendata bid-Deċiżjoni 2005/783/KE (ĠU L 295, 11.11.2005, p. 51).
   
      (3)  ĠU L 236, 4.9.2002, p. 4.
   
      (4)  ĠU L 236, 4.9.2002, p. 10.
   
      (5)  ĠU L 237, 5.9.2002, p. 6
   
   
      (6)  ĠU L 242, 10.9.2002, p. 44. Id-Deċiżjoni kif emendata bid-Deċiżjoni 2005/384/KE (ĠU L 127, 20.5.2005, p. 20).